Βοτανικός Κήπος της Τύνιδας

Ο Βοτανικός Κήπος της Τύνιδας (αραβικά: حديقة تونس نباتية‎‎, γαλλικά: Jardin botanique de Tunis‎‎) είναι βοτανικός κήπος στο Κυβερνείο της Τύνιδας, στα βόρεια της Τυνησίας, ο οποίος εκτείνεται επί έκτασης της τάξεως των 8 εκταρίων. Κατεγράφη ως φυσικό καταφύγιο το 1996. Γεωγραφική τοποθεσία Ο βοτανικός κήπος βρίσκεται εντός έκτασης υπό την ευθύνη των ερευνητικών ινστιτούτων, πιο συγκεκριμένα του INRAT και του INRGREF, τα οποία υπάγονται στο Υπουργείο Γεωργίας και Υδραυλικών Πόρων, ενώ η πρόσβαση πραγματοποιείται μέσω της Οδού Χεντί Καράι (γαλλικά: Rue Hédi-Karray‎‎) η οποία διέρχεται παράλληλα με τη γραμμή 2 του ηλεκτρικού σιδηροδρόμου. Ιστορία Το 1880, ένα δενδροκομείο ιδρύθηκε στην Τύνιδα, με απώτερο σκοπό την μελέτη της προσαρμογής των φυτικών και ζωικών ειδών στο μεσογειακό περιβάλλον. Έπειτα από συνολικό χρονικό διάστημα δέκα ετών κλεισίματος, επαναλειτούργησε εκ νέου στις 5 Ιουνίου 2022, ανήμερα των εορτασμών της επετείου της Παγκόσμιας Ημέρας Περιβάλλοντος. Παράλληλα, μία πεζογέφυρα ανεγέρθηκε στο σημείο, με απώτερο σκοπό τη σύνδεση του βοτανικού κήπου με τη γειτονική Πόλη των Επιστημών. Συλλογές Ο βοτανικός κήπος είναι διαιρεμένος σε αριθμό τμημάτων, όπως, μεταξύ άλλων, φοινικώνα, φυτοκομική συλλογή, γεωγραφική συλλογή (ευκάλυπτος και καζουαρίνα), βοτανική συλλογή (ακακία και γκλεντίτσια), καθώς και πειραματικά παρτέρια (αργκάν). Δείτε επίσης Φυσικά καταφύγια της Τυνησίας Παραπομπές Εξωτερικοί σύνδεσμοι Πολυμέσα σχετικά με το θέμα Βοτανικός Κήπος της Τύνιδας στο Wikimedia Commons